в него да бъдат включени въздушни превозвачи от Република Гвинея.
 (29)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме действия в съответствие с Регламент (ЕО) No 2111/2005.
 Въздушни превозвачи от Индия
 (30)
 На 3 май 2016 г. се проведоха технически консултации между Комисията, ЕААБ, държава членка и представители на Генералната дирекция за гражданско въздухоплаване на Индия („индийската DGCA“) и сертифицирания в Индия въздушен превозвач Air India. Консултациите се проведоха в контекста на предишното споразумение на индийската DGCA да проведе технически консултации с Комисията, за да се обсъдят задълженията на индийската DGCA за сертифициране и надзор по отношение на въздушни превозвачи от Индия, сертифицирани от нея.
 (31)
 По време на тези консултации индийската DGCA предостави своя анализ на дейността на индийските въздушни превозвачи, включително Air India, в рамките на програмата SAFA. Индийската DGCA докладва, че е създала специален отдел за наземни инспекции, който да ѝ съдейства при прилагането на мерки за управление по SAFA. Индийската DGCA също така предостави данни за първото тримесечие на 2016 г., придобити в резултат на нейните собствени наземни инспекции. Освен това индийската DGCA предостави конкретни данни във връзка с надзора, който тя упражнява над някои индийски въздушни превозвачи. Представените данни включват преглед на дейността по надзор, извършена през 2015 г. Освен това индийската DGCA представи актуализирана информация за инициативи за устойчивост, които тя е предприела. Тези инициативи обхващат набиране и обучение на квалифициран персонал, развитие на управлението на бази данни и актуализиране на задачите по повторно сертифициране.
 (32)
 Air India представи данни по отношение на своята система за управление на безопасността и качеството. Освен това Air India представи данни от анализа на безопасността на полетите, извършен през 2015 г., както и своя подход към разпространяването на информация за безопасността на полетите и програмата си за управление по SAFA. Представените от Air India данни по SAFA съдържаха и собствен задълбочен анализ на дейността във връзка с оценката по SAFA, на която е бил подложен. В тази връзка Air India представи преглед на своите вътрешни процеси и процедури, включително подробности във връзка с анализ на първопричините и произтичащите от него смекчаващи мерки, които е предприел. Освен това Air India докладва, че редовно си взаимодейства с индийската DGCA, включително по отношение на мерките си за управление по SAFA.
 (33)
 С писма от 24 май 2016 г. до индийската DGCA Комисията повтори редица послания, включително за това, че тя трябва да продължи да следи отблизо показателите по SAFA на индийските въздушни превозвачи. Комисията също така заяви на Air India, че е взела предвид въведените от Air India мерки за управление по SAFA, но посочи, че тези мерки трябва да доведат до последователни и устойчиви подобрения съгласно програмата SAFA. Освен това Комисията подчерта още веднъж както пред индийската DGCA, така и пред Air India, отговорността на ЕААБ съгласно Регламент (ЕС) No 452/2014 на Комисията да извършва оценки на безопасността на оператори от трети държави, както и